|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | |  | | **Република Србија** | | **МИНИСТАРСТВО ГРАЂЕВИНАРСТВА,** | | **САОБРАЋАЈА И ИНФРАСТРУКТУРЕ** | | Број: 404-02-141/6/2018-03 | | Датум: 19.11.2018. године | | Немањина 22-26, Београд | |

**ПРЕДМЕТ:** Појашњење конкурсне документације за отворени поступак јавне набавке **-** услуге надзорног органа који ће вршити стручни надзор над извођењем радова на изградњи београдске обилазнице на аутопуту Е70/75, деоница: Мост преко реке Саве код Остружнице – Бубањ Поток (сектори 4, 5 и 6), редни број ЈН 39/2018

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећe одговорe на постављенa питањa:

**Питања:**

I Конкурсном документацијом предвиђено je да у оквиру кадровског капацитета могу да буду ангажована и лица у складу са Законом о раду (“Сл. гласник РС” бр. 24/05, 61/05, 54/09, 32/13, 75/14, 13/17 и 113/17).

Закон о раду (“Сл. гласник РС” бр. 24/05, 61/05, 54/09, 32/13, 75/14, 13/17 и 113/17) предвиђа могућност рада односно ангажовања ван радног односа и то на основу уговора о привременим и повременим пословима, уговора о делу, уговора о допунском раду....

Сви ови облици ангажовања захтевају испуњеност одређених услова прoписаних Законом о раду. Например уговори и привременим и повременим пословима могу да се закључе само са незапосленим лицем, запосленим који ради непуно радно време - до пуног радног времена или са корисником старосне пензије. Такође, у питању су послови који су по својој природи такви да не трају дуже од 120 радних дана у календарској години (Рок за извршење услуге стручног надзора је 50 месеци од дана ступања уговора на снагу).

Уговор о делу може да се закључи ради обављања послова који су ван делатности послодавца.

Уговор о допунском раду може да се закључи највише до једне трећине пуног радног времена само са лицем које већ ради пуно радно време.

Сходно томе молимо Вас да на одговорите:

1. Како се може закључити уговор о радном ангажовању са пуним радним временом са лицем које је у радном односу са пуним радним временом код другог послодавца и како се може пријавити Централном регистру обавезног социјалног осигурања када је већ у радном односу са пуним радним временом (пун фонд сати - 40 часова недељно)? Централни регистар обавезног социјалног осигурања неће омогућити пријаву јер није у складу са чланом 51. Закона о раду.

2. Зашто нису прихватљиви уговори са одложним условом и зашто би понуђач био у обавези да пријави ангажовано лице Централном регистру обавезног социјалног осигурања ако још не зна да је добио посао?

II У конкурсној документацији - Посебни услови уговора на страни 109 наведено је кључно особље:

1. Главни надзорни орган

2. Надзорни орган за саобраћајнице

3. Надзорни орган за мостове и инжењерске конструкције

4. Надзорни орган за тунеле

5. Надзорни орган за хидротехничке радове

6. Надзорни орган за елетроенергетске радове

7. Надзорни орган за саобраћајну сигнализацију и опрему.

Молимо Вас да уподобите Прихваћено кључно особље из понуде тачка 4.1 страна 108 са Позицијама кључног особља из Табеле ангажовања стручног надзора (страна 109), с обзиром да Надзорни орган за изградњу објеката не постоји у Табели ангажовања стручног надзора.

У оквиру Конкурсне документације (КД) јавне набавке 39/2018 је наведено:

У делу услова за учешће у поступку јавне набавке, додатни услови (1.2.), потребни кадровски капацитет (1), остало особље, страна 44 од 113 конкурсне документације, позиција З, захтевано од понуђача у „опис позиције и квалификације” није у сагласности са наведеним у „докази", за наведену позицију (надзорни орган за мостове и инжењерске конструкције).

1. Питање: Да ли понуђачи да се приликом сачињавања понуде руководе траженим у „опис посла и квалификације” или наведеним у „докази", за позицију З. - Надзорни орган за мостове и инжењерске конструкције (страна 42 од 113 конкурсне документације) ?

Молимо да измените конкурсну документацију у наведеном делу, нарочито имајући у виду неслагање између траженог описом и предвиђеним доказима.

У делу посебних услова из члана 76. Ст.2. Закона, технички капацитет, на страни 50 од 113 конкурсне документације „да подизвођачи не могу допуњавати за понуђача потребне доказе о испуњености обавезног услова из чл. 75. Став 1. Тачка (недостаје нумерација тачке)“

2. Питање: Молимо појашњење о којим условима је реч ?

Имајући у виду да је чланом 75. Став 1. Тачка 1-5. Закона о јавним набавкама дефинисано које обавезне услове мора да испуњава понуђач, а да члан 76. Закона регулише одређиванје додатних услова, за учешће у поступку јавне набавке.

Молимо да измените конкурсну документацију у наведеном делу, нарочито имајући у виду важећу дозволу надлежног органа за обављање делатности која је предмет јавне набавке, а прописану чланом 75. Став 1. Тачка 5. Закона о јавним набавкама.

У одговору на 1. питање у појашњењу бр.2 39-18 (бр.4О4-О2-141/З/2О18-ОЗ од 05.11.2018 године), наводи се да је довољно ангажовати акредитовану лабораторију према СРПС ИСО/ИЕЦ 17025.

З. Питање: Стандард СРПС ИСО/ИЕЦ 17025 према коме се испитне лабораторије акредитују односи се на све предмете/материјале/производе испитивања - од прехрамбене до грађевинске индустрије. Да ли се у конкурсној документацији могу дефинисати области испитивања акредитоване лабораторије који су у складу са предметом јавне набавке асфалт, бетон, геомеханика и челик ?

**Одговори:**

**Конкурсном документацијом превдиђено је да кључно особље са редним бројевима 1, 2, 3 и 4 буде ангажовано са пуним радним временом због озбиљности и обимности посла. Послодавац може закључити уговор о раду на одређено или неодређено време.**

**Такође, због озбиљности и обимности посла уговори о раду или радном ангажовању нису прихватљиви са одложним условом.**

**Посебни услови уговора тачка 4.1. ће бити исправљени у измени конкурсне документације.**

**На страни 44 од 113 конкурсне документације додатни услови (1.2.), потребни кадровски капацитет (1), остало особље, на позицији 3 не налази се надзорни орган за мостове и инжењерске конструкције већ надзорни орган за материјале – асфалт.**

**За позицију 3. - Надзорни орган за мостове и инжењерске конструкције (страна 42 од 113 конкурсне документације) следи измена конкурсне документације.**

**У делу посебних услова из члана 76. Ст.2. Закона, технички капацитет, на страни 50 од 113 конкурсне документације „да подизвођачи не могу допуњавати за понуђача потребне доказе о испуњености обавезног услова из чл. 75. Став 1. Тачка следи измена конкурсне документације.**

**Законом о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014) који је био на снази у време позива за подношење понуда није предвиђена дозвола надлежног органа за обављање делатности која је предмет ове јавне набавке (чл. 75. Став 1. Тачка 5) Закона о јавним набавкама).**

**Потребно је доставити сертификате о акредитацији лабораторије за испитивања (СРПС ИСО/ИЕЦ 17025 или одговарајуће) за следеће области акредитације:**

**- физичка и механичка испитивања грађевинских производа и материјала и то асфалт и бетон са њиховим компоненталним материјалима и челик и**

**- геомеханика.**